Številka: 215-18/2024-2560/33

Datum: 4. 12. 2024

**Volitve predstavnika zainteresiranih strokovnih organizacij v Svet Javnega zavoda Triglavski narodni park - POZIV**

Ministrstvo za naravne vire in prostor je 14. 10. 2024 objavilo Javni poziv za sodelovanje zainteresiranih strokovnih organizacij pri upravljanju Triglavskega narodnega parka v obdobju 2024-2028 (v nadaljevanju: javni poziv), ki se je zaključil 30. 10. 2024. Strokovna komisija je v prvi fazi izpeljave postopka javnega poziva pregledala prijave. Ugotovitve in odločitve Strokovne komisije so navedene v Zapisniku in Spremembah Zapisnika o odpiranju prijav zainteresiranih strokovnih organizacij in evidentiranju predlaganih kandidatov za članstvo v Svetu Javnega zavoda Triglavski narodni park za obdobje 2024 – 2028. Pri volitvah predstavnika zainteresiranih strokovnih organizacij v Svet Javnega zavoda Triglavski narodni park lahko glasujejo tiste strokovne organizacije, za katere je bilo ugotovljeno, da so upravičene do glasovanja, to je Znanstvenoraziskovalni center Slovenske akademije znanosti in umetnosti (ZRC SAZU), Novi trg 2, 1000 Ljubljana ter Turistično društvo Gorje (TD Gorje), Podhom 80, 4247 Zgornje Gorje. Če bodo glasovale druge strokovne organizacije, Strokovna komisija njihovih glasovnic ne bo upoštevala.

**Izpolnjeno glasovnico (v prilogi) je treba oddati na vložišče Ministrstva za naravne vire in prostor, Dunajska cesta 48, Ljubljana, najkasneje do četrtka, 12. 12. 2024, do 16.00 ure oziroma s priporočeno poštno pošiljko, ki bo oddana najkasneje 12. 12. 2024 do 23.59 ure v zaprti ovojnici z označbo: "Volitve strokovnih organizacij v Svet Javnega zavoda Triglavski narodni park".**

Za veljavno glasovnico se bo štela glasovnica, če bo:

- obkrožena zaporedna številka samo pri enem (1) kandidatu;

- glasovala strokovna organizacija, ki je upravičena do glasovanja;

- na glasovnici izpisano ime strokovne organizacije, ki voli, podpisana njena odgovorna oseba ter žig strokovne organizacije;

- oddana na vložišče Ministrstva za naravne vire in prostor, Dunajska cesta 48, Ljubljana, najkasneje do četrtka, 12. 12. 2024, do 16.00 ure oziroma s priporočeno poštno pošiljko, ki bo oddana najkasneje 12. 12. 2024 do 23.59 ure v zaprti ovojnici z označbo: "Volitve strokovnih organizacij v Svet Javnega zavoda Triglavski narodni park". Strokovna komisija bo kot pravilno upoštevala malenkostno odstopanje od označbe.

Odpiranje ovojnic in ugotavljanje veljavnosti glasovnic za imenovanje predstavnika strokovnih organizacij v Svet Javnega zavoda Triglavski narodni park, bo javno in bo potekalo v torek 17. 12. 2024 ob 8.00 uri v prostorih Ministrstva za naravne vire in prostor, Dunajska cesta 47, v 10. nadstropju.

Izid glasovanja za imenovanje enega predstavnika strokovnih organizacij v Svet javnega zavoda Triglavski narodni park se bo ugotovil na naslednji način:

- izvoljen bo tisti kandidat strokovnih organizacij, ki bo dobil največ glasov;

- če se dva kandidata uvrstita na prvo mesto z enakim številom glasov, se glasovanje za kandidata ponovi.

Izid glasovanja strokovnih organizacij bo objavljen na spletni strani Ministrstva za naravne vire in prostor najkasneje v 20. 12. 2024. Za morebitna vprašanja pokličite na tel.: 01 478 7473 (Jana Vidic).

Prijazno vabljeni!